**Gravitonas** er et svensk elektronisk rockeband som ble dannet i 2009 og signert til SoFo Records (Sverige) og Universal Music (verden) i 2010. 

Bandet er frontet av vokalist Andreas Øhrn og plateprodusent og låtskriver Alexander Bard (kjent fra bandene Army of Lovers og BWO ). Øvrige samarbeidspartnere i prosjektet er keyboardist og produsent Henrik Wikström og gitarist Ben Smith. Gravitonas er blant frontfigurene for den skandinaviske electronica-scenen, ofte knyttet til artister som Robyn, The Knife, Lykke Li, Röyksopp, The Sound of Arrows, og Miike Snow, som de også har opptrådt sammen med ved flere anledninger.

Gravitonas debutsingel *Kites* ble utgitt i april 2010 og tilbrakte fire sammenhengende måneder i Top 10 i den svenske Dance Chart. Utgivelsen inneholdt remixer av en rekke av Nordens ledende elektroniske band, som Dada Life og SoundFactory. En annen utgivelse, *The Hypnose EP*, ble utgitt digitalt av Universal Music i over 70 land den 18. august 2010, med bandets andre singel Religious som sitt hovedspor. Singelen *Religious* kom inn på den russiske Hot 100 Chart i november 2010. Den var på listene i over fire måneder og spilt over 100 000 ganger på russisk nasjonal radio, og deretter vellykket eksportert til USA der den nådde 28. plass i Billboard Magazine Club Play Chart i april 2011. En tredje utgivelse, *The Colosseum EP*, ble utgitt digitalt 3. november 2010, med *You Break Me Up* som singel og musikkvideo. 

Vokalist Andreas Øhrn har siden lanseringen av Gravitonas også tatt opp en vellykket karriere som låtskriver og produsent for andre artister, deriblant en nr. 1 hitsingel for det japanske boybandet Hey! Si! JUMP. Øhrn har også skrevet og produsert soundtracket til *I Miss You*, en film av den svenske regissøren Anders Grönros.

Et samarbeidsspor med den russiske popstjernen Roma Kenga kalt *Everybody Dance* ble utgitt den 25. mai 2011. Denne eksklusive svensk-russiske samproduksjonen ble skapt gjennom kontaktene til Universal Music Russland, det svenske plateselskapet SoFo Records og Perpetuum Music. *Everybody Dance* gikk inn på den russiske Airplay Top 30 i juli 2011, og var på A-listen over Øst-Europas største radionettverk Europa Plus. Singelen har siden vært på listene i ytterligere seks europeiske land.

En femte Gravitonas-singel og video kalt *Lucky Star* ble lansert globalt som en digital EP 15. september 2011. Sporet ble urfremført live på Crimea Music Festival, den største musikkfestivalen i Øst-Europa, med kringkasting fra Yalta, Krim 8. september 2011.

Referanser
----------

1. ↑  «Arkivert kopi». Arkivert fra originalen 10. juli 2011. Besøkt 6. november 2012.
2. ↑  «Arkivert kopi». Arkivert fra originalen 29. september 2011. Besøkt 6. november 2012.
3. ↑  «Arkivert kopi». Arkivert fra originalen 18. desember 2008. Besøkt 4. oktober 2011.
4. ↑  «Arkivert kopi». Arkivert fra originalen 13. mars 2012. Besøkt 6. november 2012.
5. ↑  «Arkivert kopi». Arkivert fra originalen 8. oktober 2011. Besøkt 4. oktober 2011.
6. ↑  «Arkivert kopi». Arkivert fra originalen 12. august 2011. Besøkt 4. oktober 2011.
7. ↑
8. ↑

Eksterne lenker
---------------

* (en) Gravitonas på Apple Music Rediger på Wikidata

* (en) Gravitonas på Discogs Rediger på Wikidata

* (en) Gravitonas på MusicBrainz Rediger på Wikidata

* (en) Gravitonas på SoundCloud Rediger på Wikidata

* (en) Gravitonas på Spotify Rediger på Wikidata

* (en) *Gravitonas* på Last.fm Rediger på Wikidata

* (en) Gravitonas på AllMusic Rediger på Wikidata
* Gravitonas på Twitter Rediger på Wikidata

* Gravitonas på Twitter Rediger på Wikidata

* Gravitonas på Facebook Rediger på Wikidata

* Gravitonas på YouTube Rediger på Wikidata

* Gravitonas på Myspace Rediger på Wikidata
* Offisiell fansida

  


|  |  |
| --- | --- |
| Oppslagsverk/autoritetsdata | MusicBrainz **·** Discogs **·** AllMusic
 |